वजह- फारस की खाड़ी से उठने वाली गर्म हवा और वातावरण में उमस
Iran Airport's Extreme Heat Index at 66.7 Degrees Celsius: What's the Reason? ईरान के इंटरनेशनल एयरपोर्ट पर रविवार को हीट इंडेक्स 66.7 डिग्री सेल्सियस हो गया। इसकी वजह जो बताई गई है, अमूमन ऐसा कम ही या न के बराबर होता है।
ईरान के इंटरनेशनल एयरपोर्ट पर रविवार को हीट इंडेक्स 66.7 डिग्री सेल्सियस हो गया। इसकी वजह जो बताई गई है, अमूमन ऐसा कम ही या न के बराबर होता है।
रिपोर्ट्स के मुताबिक- इसकी वजह बहुत ज्यादा तापमान और वातावरण में उमस का बहुत ज्यादा होना है। एक वजह फारस की खाड़ी से आने वाली गर्म हवाएं भी हैं। दरअसल, धरती बेहद गर्म थी और जब फारस की खाड़ी से उठने वाली गर्म हवा इनसे मिली तो हीट इंडेक्स बढ़ता चला गया।
साइंटिस्ट्स कॉलिन मैक्कार्थी ने ट्वीट कर इसकी जानकारी दी। उन्होंने लिखा- ईरान के पर्शियन गल्फ इंटरनेशनल एयरपोर्ट का हीट इंडेक्स 16 जुलाई दोपहर 12:30 बजे 66.7 डिग्री सेल्सियस पहुंच गया। ये इंसानों और जानवरों के लिए असहनीय स्थिति है।
क्या है हीट इंडेक्स
गर्मियों में अकसर हम सुनते हैं- गर्मी बहुत ज्यादा नहीं है, लेकिन उमस बहुत परेशान कर रही है। वेदर पर नजर रखने वाली एक अमेरिकी वेबसाइट के मुताबिक- जनरली उमस और गर्मी को काउंट करने के बाद एक डेटा निकाला जाता है और इसे ही हीट इंडेक्स कहा जाता है। हीट इंडेक्स को एपेरेंट टेम्परेचर यानी महसूस होने वाला तापमान भी कहा जाता है।
इसका ह्यूमन बॉडी से सीधा संबंध है। दरअसल, शरीर जब बहुत ज्यादा गर्म हो जाता है तो हमें पसीना आने लगता है। ये ह्यूमन बॉडी का एक नैचुरल प्रोसेस है। इसके जरिए बॉडी खुद को ठंडा करने की कोशिश करती है ताकि उसे नुकसान न हो। जब पसीना निकलता है तो गर्म हवा से यह सूख भी जाता है।
इसका एक और पहलू भी है। अगर वातावरण में उमस बहुत ज्यादा है तो पसीना निकलता है लेकिन सूखता नहीं है। वेबसाइट के मुताबिक- अगर उमस ज्यादा है तो गर्मी बहुत ज्यादा महसूस होती है। दूसरी तरफ, टेम्परेचर भले ही ज्यादा हो, लेकिन अगर उमस नहीं है तो गर्मी कम महसूस होती है। इसलिए एयर टेम्परेचर और ह्यूमेडिटी में सीधा संबंध है और यही संबंध वास्तव में हीट इंडेक्स कहलाता है।
अगर एयर टेम्परेचर और ह्यूमेडिटी दोनों बढ़ते हैं तो इसके मायने ये हुए कि हीट इंडेक्स बढ़ रहा है। और अगर यही दोनों फैक्टर कम होते हैं तो हीट इंडेक्स कम होता है। ईरान में यही हुआ।
एयरपोर्ट का तापमान 40 डिग्री सेल्सियस था, महसूस 66.7 डिग्री सेल्सियस जैसा हुआ
नेशनल वेदर सर्विस के मुताबिक, पर्शियन गल्फ इंटरनेशनल एयरपोर्ट पर तापमान 40 डिग्री सेल्सियस था लेकिन यहां ह्यूमिडिटी 65% थी। इस वजह से एपेरेंट टेम्परेचर ​​​​​​यानी महसूस होने वाला तापमान 66.7 डिग्री सेल्सियस हो गया।
कार्बन एमिशन से बढ़ रहा वैश्विक तापमान
वैज्ञानिक ह्यूमन एक्टीविटीज को तापमान बढ़ने की एक बड़ी वजह बता रहे हैं। वहीं, एटमॉसफियर में बढ़ती कार्बन डाइऑक्साइड (CO2) भी तापमान बढ़ने की एक वजह है। फॉसिल फ्यूल्स के जलने से हर साल दुनिया भर से 4000 करोड़ टन कार्बन डाईऑक्साइड का उत्सर्जन (कार्बन एमिशन) होता है।
इससे एयर पॉल्यूशन, ग्लोबल वॉर्मिंग यानी वैश्विक तापमान में लगातार बढ़ोत्तरी हो रही है। वैश्विक स्तर पर एनर्जी के लिए कोयला, क्रू़ड ऑयल और नेचुरल गैस का सबसे ज्यादा उपयोग होता है। दुनिया के कुल कार्बन उत्सर्जन में जीवाश्म ईंधन की हिस्सेदारी सबसे ज्यादा है। एमिशन को कम करने के लिए हमें कोयले पर निर्भरता कम करनी होगी। इसके लिए सोलर एनर्जी को अपनाया जा रहा है।
एक्सपर्ट्स का कहना है कि अगर मौजूदा तरीके से ही ग्रीन हाउस गैसों का एमिशन होता रहा, तो 2050 तक धरती का तापमान दो डिग्री और बढ़ जाएगा। ऐसा होने पर कहीं भीषण सूखा पड़ेगा तो कहीं विनाशकारी बाढ़ आएगी। ग्लेशियर पिघलेंगे, समुद्र का जलस्तर बढ़ेगा। इससे समुद्र के किनारे बसे कई शहर पानी में डूब जाएंगे और उनका नामोनिशान मिट जाएगा।
तापमान बढ़ा तो इंसान की लंबाई घटी और दिमाग का आकार छोटा हुआ
कैम्ब्रिज और टबिजेन यूनिवर्सिटी के वैज्ञानिकों ने 2019 में एक रिसर्च में पाया कि जलवायु परिवर्तन इंसान की लंबाई और दिमाग को छोटा कर सकता है।
इसके लिए वैज्ञानिकों ने दुनियाभर के इंसानों के 300 से ज्यादा शरीर और कंकालों पर रिसर्च की। इसमें सामने आया कि इंसान के शरीर पर जलवायु परिवर्तन की मार का असर हुआ है।
अफ्रीका में इंसानों की प्रजाति ‘होमो’ की उत्पत्ति 3 लाख साल पहले हुई थी। आज के इंसान की तुलना में होमो हेबिलिस 50 गुना अधिक भारी थे और इनका दिमाग लगभग 3 गुना बड़ा था।
क्लाइमेट चेंज की एक वजह अल-नीनो 
अल नीनो एक वेदर ट्रेंड है, जो हर कुछ साल में एक बार होता है। इसमें ईस्ट पैसिफिक ओशन में पानी की ऊपरी परत गर्म हो जाती है। WMO ने बताया कि इस क्षेत्र में फरवरी में औसत तापमान 0.44 डिग्री से बढ़कर जून के मध्य तक 0.9 डिग्री पर आ गया था।
ब्रिटानिका के मुताबिक अल-नीनो की पहली रिकॉर्डेड घटना साल 1525 में घटी थी। इसके अलावा 1600 ईस्वी के आसपास पेरू के मछुआरों ने महसूस किया कि समुद्री तट पर असामान्य रूप से पानी गर्म हो रहा है। बाद में रिसर्चर्स ने बताया था कि ऐसा अल-नीनो की वजह से हुआ था।
पिछले 65 सालों में 14 बार अल-नीनो प्रशांत महासागर में सक्रिय हुआ है। इनमें 9 बार भारत में बड़े स्तर पर सूखा पड़ा। वहीं, 5 बार सूखा तो पड़ा लेकिन इसका असर हल्का रहा।
ये खबर भी पढ़ें...
​​अमेरिका में 11 करोड़ लोग हीटवेव की चपेट में: कैलिफोर्निया की डेथी वैली में 54 डिग्री होगा तापमान; सरकार बोली- लोग घरों में रहें
भारत में जहां लोग तेज बारिश और बाढ़ जैसे हालातों से परेशान हैं। वहीं, अमेरिका में लगातार बढ़ते पारे ने लोगों को जीना मुश्किल कर दिया है। बीबीसी की रिपोर्ट के मुताबिक अमेरिका में अगले हफ्ते तापमान खतरनाक लेवल पर पहुंचने वाला है। इसकी चपेट में 11 करोड़ 30 लाख लोग हैं। पढ़ें पूरी खबर...